Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 31/15/7707	Prešov, 12.8.2015
EEČ : 2-58-516-2015

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
XXXXX, zastupujúci právnickú osobu  KM-SYSTÉM, s.r.o., so sídlom Solivarská 70, 080 05 XXXXX, IČO 36 464 589si neplnil povinnosť uhrádzať preddavky na poistné na verejné zdravotné poistenie podľa zákona č. 580/2004 Z.z. o zdravotnom poistení za obdobie od 01.07.2014 do 31.10.2014 v sume 3.967,43,-€ pre Všeobecnú zdravotnú poisťovňu XXXXX, za obdobie od 01.06.2014 do 31.07.2014 v sume 548,37,-€ pre Dôveru zdravotná poisťovňa Bratislava, a za obdobie od 01.02.2014 do 31.12.2014 v sume 13,244,31,-€ neuhradil pre Sociálnu poisťovňu poistné podľa zákona č. 461/2003 Z.z. o sociálnom postení. 

lebo zanikla trestnosť činu

Odôvodnenie:
Uznesením  povereného príslušníka Policajného zboru  Obvodného oddelenia   PZ   XXXXX  - Juh dňa 08.01.2015 bolo začaté trestné stíhanie  podľa § 199 ods. 1 Trestného poriadku  a následne vznesené podľa § 206 ods. 1 Trestného poriadku obvinenie XXXXX  za prečin nezaplatenia dane a poistného  podľa § 278 ods. 1Trestného zákona  na tom skutkovom základe, že 

 XXXXX, zastupujúci právnickú osobu  KM-SYSTÉM, s.r.o., so sídlom Solivarská 70, 080 05 XXXXX, IČO 36 464 589si neplnil povinnosť uhrádzať preddavky na poistné na verejné zdravotné poistenie podľa zákona č. 580/2004 Z.z. o zdravotnom poistení za obdobie od 01.07.2014 do 31.10.2014 v sume 3.967,43,-€ pre Všeobecnú zdravotnú poisťovňu XXXXX, za obdobie od 01.06.2014 do 31.07.2014 v sume 548,37,-€ pre Dôveru zdravotná poisťovňa Bratislava, a za obdobie od 01.02.2014 do 31.12.2014 v sume 13,244,31,-€ neuhradil pre Sociálnu poisťovňu poistné podľa zákona č. 461/2003 Z.z. o sociálnom postení. 

V priebehu vyšetrovania  predmetnej trestnej veci  z výsluchu najmä obvineného  a svedkov - poškodených zastupujúcich jednotlivé poškodené verejné inštitúcie v spojení z písomnými podkladmi, vyplynuli dostatočné vierohodné také skutočnosti, ktoré nepochybne poukazujú na to, že obvinený XXXXX   celú dlžnú sumu na zdravotnom a sociálnom poistení uhradil.

  Podľa § 86 ods. 1,  písm. e)  Trestného  zákona  trestnosť trestného činu nezaplatenia dane a poistného podľa § 278 ods. 1 Trestného zákona zaniká, ak poistné bolo dodatočne zaplatené najneskôr v nasledujúci deň po dni , keď sa páchateľ po skončení jeho vyšetrovania mohol oboznámiť s jeho výsledkami.

2

Podľa § 86 ods. 2 Trestného  zákona  trestnosť trestného činu podľa § 86 ods. 1,  písm. e)  Trestného  zákona ( nezaplatenia dane a poistného podľa § 278 ods. 1 Trestného zákona ) nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý , alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch  zastavené  z dôvodu zániku trestnosti trestného činu podľa odseku 1.

Z lustrácie osoby obvineného vyplýva, že iné trestné konanie sa proti nemu v minulosti neviedlo ani  súčasne nevedie.

Vzhľadom na takto produkované  dôkazy v tomto trestnom konaní  bolo potrebné  rozhodnúť  podľa  § 215 ods. 1 písm. h) Trestného poriadku, pretože obvinený splnil zákonné podmienky na využite inštitútu účinnej ľútosti upravenej v ustanovení § 86 ods. 1, písm. e ) Trestného zákona. 

Poučenie:
Proti tomuto uzneseniu možno podať sťažnosť do 3 dní od dňa jeho oznámenia na Krajskú prokuratúru v Prešove prostredníctvom tunajšej  okresnej  prokuratúry. Sťažnosť  má odkladný účinok. 

JUDr. Marek Urda
prokurátor